CELEX: 32020D1101
Language: lt
Date: 1595462400000
Title: Komisijos sprendimas (ES) 2020/1101 2020 m. liepos 23 d. kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (pranešta dokumentu Nr. C(2020) 4936)

27.7.2020   
               
               
                  LT
               
               
                  Europos Sąjungos oficialusis leidinys
               
               
                  L 241/36
               
            
         KOMISIJOS SPRENDIMAS (ES) 2020/1101
         2020 m. liepos 23 d.
         kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m.
         
            
               (pranešta dokumentu Nr. C(2020) 4936)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 19 d. Tarybos direktyvą 2009/132/EB dėl Direktyvos 2006/112/EB 143 straipsnio b ir c punktų taikymo, neapmokestinant galutinio tam tikrų prekių importo pridėtinės vertės mokesčiu (1), ypač į jos 53 straipsnio pirmą pastraipą kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 131 straipsniu,
         atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (2), ypač į jo 76 straipsnio pirmą pastraipą kartu su Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 131 straipsniu,
         kadangi:
         
                     (1)
                  
                  
                     Komisijos sprendimu (ES) 2020/491 (3) iki 2020 m. liepos 31 d. nuo importo muitų ir PVM atleidžiamos prekės, reikalingos kovai su COVID-19 protrūkio padariniais;
                  
               
                     (2)
                  
                  
                     2020 m. birželio 11 d. Komisija pagal Sprendimo (ES) 2020/491 5 konstatuojamąją dalį konsultavosi su valstybėmis narėmis, ar tą laikotarpį reikia pratęsti, ir po šių konsultacijų valstybės narės paprašė pratęsti atleidimo laikotarpį;
                  
               
                     (3)
                  
                  
                     pagal Sprendimą (ES) 2020/491 valstybių narių vykdomas importas padėjo valstybinėms organizacijoms arba valstybių narių kompetentingų institucijų patvirtintoms organizacijoms gauti reikiamos medicininės įrangos ir asmeninių apsaugos priemonių, kurių trūksta. Iš prekybos tokiomis prekėmis statistinių duomenų matyti, kad importo apimtis vis dar didelė. Kadangi užsikrėtusiųjų COVID-19 skaičius valstybėse narėse vis dar kelia pavojų visuomenės sveikatai ir vis dar pranešama apie prekių, reikalingų kovai su COVID-19 pandemija, trūkumą jose, Sprendime (ES) 2020/491 nustatytą taikymo laikotarpį reikia pratęsti trimis mėnesiais;
                  
               
                     (4)
                  
                  
                     kad valstybės narės galėtų tinkamai įvykdyti Sprendime (ES) 2020/491 nustatytą pranešimo įsipareigojimą, tikslinga pratęsti Sprendimo (ES) 2020/491 2 straipsnyje nustatytą terminą;
                  
               
                     (5)
                  
                  
                     2020 m. birželio 24 d. dėl prašomo pratęsimo konsultuotasi su valstybėmis narėmis pagal Reglamento (EB) Nr. 1186/2009 76 straipsnį ir Direktyvos 2009/132/EB 53 straipsnį;
                  
               
                     (6)
                  
                  
                     todėl Sprendimas (ES) 2020/491 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (ES) 2020/491 iš dalies keičiamas taip:
            
                        1)
                     
                     
                        2 straipsnio įžanginė dalis pakeičiama taip:
                        „Ne vėliau kaip 2020 m. gruodžio 31 d. valstybės narės Komisijai pateikia šią informaciją:“;
                     
                  
                        2)
                     
                     
                        3 straipsnis pakeičiamas taip:
                        
                           „3 straipsnis
                           1 straipsnis taikomas prekėms, importuojamoms 2020 m. sausio 30 d.–2020 m. spalio 31 d.“
                        
                     
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. liepos 23 d.
            
               
                  Komisijos vardu
               
               Paolo GENTILONI
               
                  Komisijos narys
               
            
         
         
            (1)  OL L 292, 2009 11 10, p. 5.
         
            (2)  OL L 324, 2009 12 10, p. 23.
         
            (3)  2020 m. balandžio 3 d. Komisijos sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (OL L 103, 2020 4 3, p. 1).